અદાલતે આગામી ૩૦ જાન્યુઆરી સુધી પીટરની જામીન અરજીની સુનાવણી મુલતવી રાખી હતી. દરમ્યાન, ઇન્દ્રાણી, તેના પૂર્વ પતિ સંજીવ ખન્ના અને ડ્રાઇવર શ્યામવીર રાયને અદાલતમાં હાજર કરવામાં આવ્યા હતા. જ્યાં ઇન્દ્રાણીની પુત્રી વિધિ (સંજીવ ખન્નાથી થયેલી), ખન્નાના સગાસંબંધી અને પીટરના અન્ય સંબંધી પણ હાજર હતા. ઇન્દ્રાણીના પૂર્વ પતિ સંજીવ ખન્નાની જામીન અરજી પર પણ સીબીઆઇ ૩૦મી જાન્યુઆરીએ જવાબ આપે તેવી શક્યતા છે.